युवा रजक समाज की बाइक रैली के बाद कार्यकारिणी गठित
धौलपुर | कलेक्ट्रेटके सामने बने मैदान में अखिल भारतीय धोबी महासमाज के बैनर तले रविवार को युवा कार्यकारिणी का गठन किया गया।
जिसमें राजस्थान युवा प्रदेश अध्यक्ष सचिन शैडवाल ने जिलाध्यक्ष पद पर अरविंद कुमार एवं उपाध्यक्ष अजय बिलोनिया को नियुक्त किया है कोषाध्यक्ष सहदेव रजक, सचिव विजय टहरी, महासचिव विनोद रजक, उपसचिव अजय जगरोटिया, संरक्षक सतीश दिवाकर, मुख्य संरक्षक विजय दिवाकर, सभा अध्यक्ष शिव सिंह रजक, संगठन मंत्री अनूप दूबरा, वरिष्ठ सलाहकार डॉ जगदीश प्रसाद जग्गा, दिनेश पटवारी, ब्लॉक अध्यक्ष नितिन लुहारी, मीडिया प्रभारी दीपक शैडवाल, ब्लाक अध्यक्ष नत्थीलाल दूबरा सहित युवा कार्यकारिणी का गठन किया गया। मंचासीन अतिथि के रूप में पधारे अखिल भारतीय धोबी महासमाज के राष्ट्रीय सचिव भूपसिंह ने कहा कि 10 मार्च को दिल्ली के रामलीला मैदान में होने जा रहा विशाल धरना प्रदर्शन जिसमें पूरे भारत के रजक धोबी समाज के लोग एकत्रित होंगे। जिसमें कि भारत के कुछ राज्यों में रजक समाज के लोग एससी केटेगरी में होने के कारण आरक्षण का लाभ नहीं ले पा रहे हैं। इसीलिए हमारी सरकार से मांग है कि पूरे भारत में एक करो केटेगरी। इसी को लेेकर पूरे भारत में यह जन अभियान चला रहे हैं। इस मौके पर उत्तर प्रदेश के आगरा से पधारे आगरा जिला अध्यक्ष पवन दिवाकर एडवोकेट ने भी विचार रखे। रजक समाज के जिलाध्यक्ष महेश चंद एडवोकेट ने कहा कि मुझे बेहद खुशी हुई के युवाओं ने इस तरह की रैली का आयोजन कर समाज में एकता का संदेश दिया। युवा जिला अध्यक्ष अरविंद कुमार ने विचार व्यक्त किए। इस मौके पर मनोज पटवारी, संजय सालेपुर, मनोज, करण सिंह, नीरज दिवाकर, जगदीश प्रसाद, रामदीन, विशंभर लाल, श्रीनिवास, लज्जाराम, महेंद्र सिंह, अमीरी दूबरा, नत्थीलाल, लज्जाराम, हरविलास आदि रजक समाज के युवा एवं गणमान्य नागरिक मौजूद रहे।
प्रत्येकजिले में बनाएंगे युवा संगठन: अखिलभारतीय धोबी महा समाज के युवा प्रदेश अध्यक्ष सचिन शैडवाल ने कहा कि जिम्मेदारी को पूरी निष्ठा के साथ निभाया जाएगा।
इस दौरान रजक समाज ने कलेक्ट्रेट से प्रारंभ कर पैलेस रोड एकीकृत पार्क सब्जी मंडी से लाल बाजार होते हुए स्टेशन रोड बड़ी फील्ड तक बाइक रैली निकाली जिसमें बाइकों पर लगी धोबी महा समाज की पीली झंडियों से रजक समाज का अनूठा संदेश दिया।
धौलपुर. बाइक रैली को हरी झंडी दिखाकर रवाना करते।
bho_Deva hin_Deva hin_Deva hin_Deva hin_Deva bho_Deva